Број : 2403

Датум :23.10.2019.

**ПИТАЊА ПОНУЂАЧА И ОДГОВОРИ У ПОСТУПКУ ЈАВНЕ НАБАВКЕ УСЛУГА ФИКСНЕ ТЕЛЕФОНИЈЕ 29/2019**

**Питање понуђача:**

Poštovani,

Vezano za pripremu ponude za Naručioca JKP Stan Novi Sad,usluge fiksne telefonije,br.JN 29/2019,molimo vas za pojašnjenja i odgovore na pitanja

1. U skladu sa Zakonom o izmenama i dopunama Zakona o privrednim društvima (“Sl. glasnik RS”, br. 44/2018) od 1. oktobra 2018. godine sva pisana akta (zahtevi, dopisi, ugovori i ostala dokumenta) koja dostavlјaju privredna društva odnosno preduzetnici su važeća i validna iako nisu overena pečatom tog privrednog društva, odnosno preduzetnika. U tom pogledu ukazujemo da ponuđači više nisu u obavezi da obrasce iz konkursne dokumentacije overavaju pečatom. Shodno navedenom, molimo vas da potvrdite da nedostatak pečata na obrascima u ponudi neće biti razlog za odbijanje ponude kao neprihvatlјive.
2. S obzirom da je drugi rezervni kriterijum rok važenja ponude, molimo vas za pojašnjenje koji je maksimalni rok važenja ponude koji ponuđači mogu iskazati u ponudama ? Napominjemo da je Naručilac dužan da pravilno izradi konkursnu dokumentaciju tako da pre svega jasno opiše i vrednuje sve elemente kriterijuma za izbor najpovoljnije ponude kako bi se omogućila naknadna objektivna provera ocenjivanja ponuda, kao i da isti budu u logičkoj vezi sa predmetom javne nabavke, te da vodi računa da konkursna dokumentacija u svemu bude u skladu sa odredbama ZJN  u tom smislu potrebno je da naručilac utvrdi maksimalni rok važenja ponude.
3. U okviru tabele na strani 22 konkursne dokumentacije „ Obrasci koje je obavezno priložiti uz ponudu“  posebno su navedeni pod tačkom 2. Obrazac ponude sa specifikacijom a pod tačkom 5. Obrazac strukture cene, međutim u okviru konkursne dokumentacije kao takva dva posebna obrasca ne postoje već postoji samo obrazac ponude (obrazac  br.2). Sugerišemo Naručiocu da uskladi zahteve u okviru konkursne dokumentacije tako što će ispraviti nazive obrazaca i obrisati one koji ne postoje ili da predvidi kao takva dva obrasca u okviru konkursne dokumentacije.

U skladu sa članom 20. ZJN, molimo Vas za potvrdu prijema mail-a.

Srdačan pozdrav,

**Одговор:**

1. Наручилац **неће** одбити понуду као неприхватљиву уколико утврди недостатак печата на обрасцима у понуди понуђача
2. На страни 15 конкурсне документације Наручилац је на основу члана 84 ЗЈН одредио резервни критеријум **- дужина рока важења понуде** у случају када постаје две или више понуда са једнаким бројем пондера.

Наручилац је прихватио предлог понуђача и изменио конкурсну документацију тако што је одредио **максимални рок важења понуде од 90 дана.**

На основу одговора Наручиоца објавиће се

измена конкурсне документације и продужење рока за доставу понуда.

1. Наручилац је на страни 22 конкурсне документације у табели обрасци које је потребно приложити уз понуду навео под тачком 2 Образац понуде са спецификацијом.Образац понуде са спецификацијом садржи јединичну и укупну цену са и без ПДВ-а. У правилнику о садржини акта којим се ближе уређује поступак јавне набавке у члану 12 наведено је да ће се сматрати да је сачињен образац структуре цене уколико су основни елементи понуђене цене садржани у обрасцу понуде. На основу правилника Наручилац није у обавези да у садржају конкурсне документације уврсти образац структуре цене, јер је већ садржан у обрасцу понуде са спецификацијом што је садржано у тачки 5 на стр.22.

На основу горе наведеног понуђач није у обавези да доставља структуру цене јер је структура цене садржана у обрасцу понуде са спецификацијом који садржи основне елементе понуђене цене.

Питање и одговор понуђачу чини саставни део конкурсне документације и понуђач је у обавези да их приложи при достављању понуде.

КОМИСИЈА